
Caiet de advocacy nr. 7: Consultare asupra viitoarelor programe de fonduri structurale 2014 - 2020
Contextul documentului:
Acest document a fost emis de catre ARIES pentru definirea pozitiei asociatiei noastre privind viitoarele programe structurale din perioada 2014 - 2020. Documentul este destinat Ministerului Afacerilor Europene si tuturor factorilor responsabili si de influenta care ar putea sa ne sprijine in legatura cu proiectarea programelor fondurilor structurale din perioada 2014 - 2020. Acest caiet de advocacy va fi tradus in engleza pentru a putea fi transmis si factorilor interesati de la Comisia Europeana. Politicile emise in cadrul acestui caiet de advocacy, precum si recomandarile noastre privind viitoarele programe de fonduri structurale se inscriu in procedura standard a Comisiei Europene de a consulta comunitatile fiecarei tari membre, pentru ca aceste programe sa raspunda nevoilor locale concrete. Recomandarile noastre urmeaza sa treaca si printr-o faza de mediere si echilibrare cu alte solicitari venite de la alte organizatii ale comunitatilor interesate ale tarii noastre. Aceasta consultare s-a facut si cu ocazia anterioara, atunci cand Romania a aderat la Uniunea Europeana. La vremea respectiva, axele prioritare erau distribuite la diferite ministere, noi depunand la vremea aceea toate solicitarile la MCSI. Pentru consultarea actuala, toate propunerile se vor centraliza la Ministerul Integrarii Europene, urmand ca dupa conturarea strategiei nationale si medierea cu celelalte propuneri si recomandari sa fie lansate catre Comisia Europeana, iar dupa aprobare sa fie distribuite catre ministerele si agentiile responsabile. Consultarea publica a fost lansata de catre Ministerul Integrarii Europene in luna ianuarie 2012, cu ocazia unui seminar dedicat acestui scop. 
1. Introducere
In 2006 cand s-au facut consultarile pentru programele fondurilor structurale pantr perioada 2007 - 2013, am consultat membri asociatiei printr-o intrebare simpla. Apoi am colationat raspunsurile intr-o lista si am inregistrat documentul la MCSI (atunci MCTI). Argumente nu prea am avut pentru ca atat timpul a fost foarte scurt, cat si cunostintele legate de aceste programe au fost limitate mai mult la perceptii si sugestii venite de la minister. Dupa aceea, ministerul a organizat un seminar la care au fost invitate toate firmele interesate pentru dezbateri. Intalnirea nu a fost foarte concludenta pentru ca participarea a fost relativ restransa (la vremea respectiva, putini membri ai nostri, cat si ai ANIS, stiau suficiente lucruri asupra acestor programe), iar contributiile din sala au fost limitate ca argument.

Totusi, conform ultimelor rapoarte ale MCSI, desi axele de care raspundeau erau destul de limitate si cu fonduri relativ scazute, rezulta ca fondurile sau fost bine utilizate si aproape in totalitate.

Conditiile actuale sunt mult diferite. In primul rand multi membri ai nostri s-au familiarizat cu programele fondurilor structurale, acumuland o experienta bogata. Numarul firmelor care au participat la sondajul nostru si mai ales al celor care au participat la seminarul de constientizare de la MCSI este mult mai mare. De asemenea, referintele viitoarelor actiuni si strategii ale Comisiei Europene, prin strategia "Europe 2020" si initiativele sale fanion, sunt mult mai clare si mai articulate decat cele cuprinse in strategia de la Lisabona, care a fost referinta de baza pentru programele anterioare.
2. Cadrul actualelor si viitoarelor programe de fonduri structurale

1. Abordare strategică şi derulare programe
· Orientări strategice ale Comunităţii pentru coeziune propuse de Comisie, adoptate de Consiliu, după avizul conform al Parlamentului.
Acest lucru inseamna de fapt ca orientarile strategice ale programelor de fonduri structurale sunt stabilite de catre Consiliul Europei la propunerea Comisiei Europene. Orientarile strategice sunt definite de strategiile UE pe perioada derularii programelor. In cazul actualelor programe de fonduri structurale, strategia "Lisabona" si revizuirile sale sunt referinta de baza a orientarilor strategice.

· Cadru de referinţă strategic naţional (CRSN) propus de statul membru respectând principiul de parteneriat, reflectând priorităţile Uniunii; decizia Comisiei asupra unei părţi din CRSN.
Cadrul de referinta strategic national, propus de fiecare stat membru in parte trebuie dezvoltat in parteneriat public privat, adica cu implicarea reprezentantilor comunitatilor care formeaza comunitatea nationala, si trebuie sa reflecte prioritatile Uniunii, mai precis decizia Comisiei asupra unei parti din CRSN.

· Programe operaţionale (PO) propuse de statul membru sau regiune, decizia Comisiei.
Programele operationale (PO) sunt dezvoltate si propuse de fiecare membru sau regiune, presupunand in final o decizie a Comisiei Europene. 

2. Cadrul orientarilor strategice
Cadrul actualulelor programe este definit de urmatoarele obiective ale orientarilor strategice ale Comisiei Europene, extrase din strategia "Lisabona", revizuita in 2006:  

(i) Obiectiv convergenţă

(ii) Obiectiv competitivitate regională şi ocuparea forţei de muncă

(iii) Obiectiv cooperare teritorială europeană

In concordanta cu practica europeana mentionata, tara noastra a efectuat o consultare publica, implicand prin diferite ministere, si in concordanta cu PNR, reprezentantii societatii civile pentru discutarea si imbunatatirea propunerilor facute de catre fiecare minister responsabil in parte.

Conform PNR si a consultarilor efectuate a rezultat urmatorul cadru al Programelor Operationale:

· Regional
· Competitivitate economica
· Resurse Umane
· Mediu
· Transport
· Capacitate administrativa
· Asistenta tehnica
· Dezvoltare rurala
· Pescuit
· Programe de cooperare teritoriala 

i. Transfrontaliera
ii. Transnationala
iii. Interregionala
Lista PO actuale si continutul fiecaruia le gasiti la adresa: http://www.fonduri-structurale.ro/. 
ARIES, ca si alte asociatii din domeniu, au fost invitate de catre MCSI (respectiv MCTI) si am contribuit cu idei in cadrul PO "Competitivitate Economica".
Obiectivele orientarilor strategice ale Comisiei Europene pentru perioada 2014 - 2020 privind programele fondurilor structurale, le putem identifica deja prin extragerea prioritatilor strategiei "Europe 2020":
(i) Crestere inteligenta: dezvoltand o economie bazata pe cunoastere si inovare. 

(ii) Crestere durabila: promovand o economie mai eficienta din punct de vedere al resurselor, mai verde si mai competitiva.

(iii) Crestere favorabilă incluziunii: promovand o economie cu grad inalt de angajare, furnizand coeziune sociala si teritoriala.
Aceste prioritati au generat urmatoarele obiective, care stau la baza crionarii si planificarii PO:
Obiective tematice
Creştere inteligentă

1. Consolidarea cercetării, dezvoltării tehnologice şi inovării

2. Sporirea utilizării, calităţii şi accesului la tehnologiile informaţiei şi comunicaţiilor

3. Îmbunătăţirea competitivităţii întreprinderilor mici şi mijlocii, a sectorului agricol şi a celui de pescuit şi acvacultură 

Creştere durabilă 

4. Sprijinirea tranziţiei către o economie cu emisii scăzute de dioxid de carbon în toate  sectoarele

5. Promovarea adaptării la schimbările climatice, a prevenirii şi a gestionării riscurilor

6. Protecţia mediului şi promovarea utilizării eficiente a resurselor

7. Promovarea sistemelor de transport durabile şi eliminarea blocajelor din cadrul infrastructurilor reţelelor majore

Creştere favorabilă incluziunii

8. Promovarea ocupării forţei de muncă şi sprijinirea mobilităţii  forţei de muncă

9. Promovarea incluziunii sociale şi combaterea sărăciei

10. Investiţiile în educaţie, competenţe şi învăţare pe tot parcursul vieţii

Prioritate orizontală

11.
Consolidarea capacităţii instituţionale şi o administraţie publică eficientă
Mai explicit, aceasta strategie stabileste sapte initiative fanion:

· "Uniunea Inovarii" pentru imbunatatirea conditiilor cadru si accesul la finantare pentru cercetare si inovare, astfel incat sa se asigure ca ideile innovative pot fi transformate in produse si servicii care sa creeeze crestere si locuri de munca. 

· "Tineretul in miscare" pentru cresterea performantelor sistemelor de educatie si facilitarea intrarii tinerilor pe piata muncii. 

· "O agenda digitala pentru Europa" pentru accelerarea desfasurarii internetului de viteza ridicata si culegerea beneficiilor unei piete digitale unice pentru uz casnic si firme. 

· "Europa resurselor eficiente" pentru sprijinirea decuplarii cresterii economice de utilizarea resurselor, pentru sprijinirea trecerii catre o economie cu amprenta de carbon scazuta, pentru cresterea utilizarii surselor de energie regenerabile, pentru modernizarea sectorului nostrum de transport si pentru promovarea eficientei energetice. 

· "O politica industriala pentru era globalizarii" pentru imbunatatirea mediului de afaceri, in special pentru IMM-uri si pentru sprijinul dezvoltarii unei baze industriale puternice si durabile, capabila sa concureze global. 

· "O agenda pentru noi aptitudini si locuri de munca" sa modernizeze piata de munca si sa intareasca oamenii prin dezvoltarea aptitudinilor lor pe toata durata vietii cu privire la cresterea participarii muncii si o mai buna ajustare dintre cererea si oferta de pe piata muncii, inclusiv prin mobilitatea resurselor umane. 

· "Platforma europeana impotriva saraciei" sa asigure coeziunea sociala si teritoriala astfel incat, beneficiile cresterii si a locurilor de munca sa fie larg impartasite, iar persoanelor afectate de saracie si excluziune sociala sa le permita sa traiasca in demnitate si sa ia parte activa in societate.
Pentru perioada 2014 - 2020 am primit de la Ministerul Afacerilor Europene urmatorul tabel care arata unde exista flexibilitate si unde putem interveni, daca este cazul. 
	Aspecte clar stabilite de propunerile de regulamente specifice 
	Aspecte în privinţa cărora există flexibilitate

	Lista obiectivelor tematice
	Alegerea obiectivelor tematice

	Lista priorităţilor de investiţii
	Alegerea şi combinarea priorităţilor de investiţii
Definirea obiectivelor specifice pe baza necesităţilor naţionale şi regionale

	Concentrarea tematică
	Alegerea acţiunilor-cheie şi categoriilor de intervenţie

	Lista categoriilor de intervenţie
	Definirea acţiunilor pentru atingerea obiectivelor specifice
Alegerea categoriilor de intervenţie

	Lista comună de indicatori
	Alegerea şi definirea indicatorilor specifici programului

	Cadrul de elaborare a programelor operaţionale
	Alegere între:
· nivelul naţional şi regional,
· programe operaţionale finanţate dintr-un singur fond sau din mai multe fonduri,
· programe operaţionale sectoriale sau multi-sectoriale.


Agenda Ministerului Afacerilor Europene o gasiti in atasamentul numit " Prezentare_Orientari metodologice 2014-2020 Delia Ionica.ppt".

3. Concluzii
1. Este responsabilitatea fiecarui cetatean al tarii, al reprezentantilor comunitatilor la nivel central si local si a autoritatilor locale si centrale sa se implice in creionarea Cadrului de Referinta Startegic National, cu includerea celor regionale, si proiectarea Programelor Operationale atat la nivel regional cat si la nivel national tinand cont de orientarile strategice ale Uniunii.

2. Mai mult, din anul 2007, este obligatoriu ca rapoartele anuale privind aceste strategii să includă o secţiune care să explice contribuţia programelor operaţionale la punerea în practică a Programului National de Reforma (PNR). Cu alte cuvinte CRSN trebuie sa fie aliniat Orientarilor Strategice ale Uniunii, trebuie sa demonstreze clar un beneficiu sau contributie la dezvoltarea durabila nationala sau regionala si trebuie dezvoltat in parteneriat intre autoritati (reprezentantii alesi ai natiunii sau ai cumunitatilor regionale) si societatea civila (reprezentantii alesi ai comunitatilor sociale si profesionale).

3. Dispunem de suficiente informatii si metodologii pentru a putea raspunde coerent si responsabil provocarilor implicarii noastre in contributia pentru CSRN si pentru creionarea PO si a axelor sale prioritare.

4. Scopul si obiectivele actiunii de advocacy

Viziune (scop)
Actiunea noastra urmareste identificarea nevoilor membrilor nostri si a comunitatii profesionale si de afaceri pe care o reprezentam pentru participarea noastra activa la definirea CSNR, a PO aferente, a axelor prioritare din cadrul PO si a justificarilor privind contributia lor la dezvoltarea durabila a tarii noastre printre cele mai dezvoltate natiuni ale Europei si ale lumii, in cadrul consultarilor publice ale Ministerului Afacerilor Europene, alte autoritati centrale si regionale responsabile si organizatiile societatii civile si in cadrul prioritatilor strategice ale UE. 

Obiective

1. Atingerea tintelor strategiei "Europa 2020", cel putin conform angajamentelor tarii noastre, mai ales angajamentele privind initiativele "Agenda Digitala Europeana" si "Uniunea Inovarii".

2. Cresterea gradului de pregatire (readiness) a organizatiilor autoritatilor locale, regionale si nationale pentru economia condusa de inovare si societatea cunosterii prin schimbarea radicala a culturii si atitudinii, prin etica si responsabilitate sociala, ca prin exemplul lor sa schimbe cultura si atitudinea nationala pentru ca Romania sa poata sa intre in economia condusa de inovare si societatea cunoasterii, sprijinita de o infrastructura informationala, de comunicare, de continut si servicii, cel putin la nivelul solicitat de angajamentele Romaniei privind "Agenda Digitala Europeana".

3. Reformarea invatamantului preuniversitar pentru cresterea gradului de pregatire (readiness) a absolventilor sai pentru era digitala, economia condusa de inovare si societatea cunoasterii si eliminarea diferentelor dintre regiuni si dintre zona urbana si cea rurala si asigurarea calitatii resurselor umane pe intrega durata a vietii prin curicule accesibile pe toata durata vietii.
4. Reformarea curiculei si a cercetarii universitare pentru a creste gradul lor de pregatire (readiness) pentru asigurarea competitivitatii lor in economia condusa de inovare si societatea cunoasterii prin introducerea de noi standarde de calitate si creiterii de performanta, si cresterea responsabilitatii sociale a universitatilor pentru a putea raspunde nevoilor societatii si asigurarea calitatii resurselor umane pe intrega durata a vietii prin curicule accesibile pe toata durata vietii.

5. Cresterea eficientei activitatilor de C&D finantate din bugetul statului, prin introducerea de criterii de performanta, o inalta conduita etica si o responsabilitate sociala care sa raspunda nevoilor tuturor partilor interesate nationale si din UE, si construirea unei infrastructuri a inovarii, capabila sa creasca gradul de coeziune si sinergie a comunitatilor carora le apartin si capabila sa furnizeze servicii la nivel european pentru sustinerea increderii si coeziunii prin clustering si inovare.

6. Asigurarea cofinantarii activitatilor de inovare (a infrastructurii de sprijin) pentru cresterea vitezei de valorificare pe piata a rezultatelor activitatilor de C&D si sustinerea inovarii romanesti in toata lumea.

5. Activitatea de advocacy

Activitatea de advocacy va avea mai multe etape:

1. Culegerea fiselor de program si completarea tabelului centralizator;

2. Alegerea obiectivelor tematice si alegerea şi combinarea priorităţilor de investiţii si definirea obiectivelor specifice pe baza necesităţilor naţionale şi regionale, alegerea acţiunilor-cheie şi categoriilor de intervenţie,  definirea acţiunilor pentru atingerea obiectivelor specifice, alegerea categoriilor de intervenţie, alegerea şi definirea indicatorilor specifici programului si alegerea între:
· nivelul naţional şi regional,
· programe operaţionale finanţate dintr-un singur fond sau din mai multe fonduri,
· programe operaţionale sectoriale sau multi-sectoriale.
3. Elaborarea documentului cadru de advocacy si consultarea membrilor asupra corectitudinii muncii efectuate;
4. Publicarea documentului cadru pentru a avea reactii din partea altor organizatii similare noua;

5. Transmiterea oficiala a documentului, prezentat specific catre fiecare organizatie in parte si negocierea lor;
6. Diseminarea rezultatelor negocierilor in toate fazele catre membri nostri pentru a putea interveni acolo unde va fi cazul;

7. Publicarea rezultatelor finale ale negocierilor pentru a constientiza publicul larg asupra angajamentelor ARIES si asupra asteptarilor privind rezultatele noilor programe de fonduri structurale pentru care ARIES isi asuma responsabilitatea.

6. Principii care guverneaza activitatea noastra de advocacy:

· Sustenabilitatea politicilor, programelor si proiectelor legislative si de dezvoltare propuse.

Principiul acesta demonstreza atat sustinerea si angajamentul comunitatii noastre a industriei electronice si software din Romania fata de propunerile facute, cat si faptul ca atunci cand am gandit propunerile, am tinut cont de acceptabilitatea lor din partea comunitatii mai largi a natiunii noastre si de resursele necesare implementarii lor.

· Coeziune sociala, coerenta si entuziasm.

Suntem constienti de faptul ca suntem puternic ancorati si integrati in comunitatea natiunii noastre. Noi nu dorim doar acceptul lor dar si de participare activa la implementarea si dezvoltarea strategiei nationale pentru competitivitate, ca garant al competitivitatii globale a tarii noastre, si beneficiari directi ai produselor si rezultatelor acestei strategii pentru ei si generatiile care vor veni. De asemenea un aspect esential al propunerilor este aplicabilitatea lor in toate regiunile tarii. O dezvoltare armonioasa a intregii tari si eliminarea discrepantelor regionale poate elimina suspiciunea si deznadejdea unor comunitati mai putin favorizate si poate aduce mai multa coerenta si entuziasm si coeziune sociala si nu in ultimul rand increderea in actul de guvernare si guvernanti.
· Cofinantarea dezvoltarii si a participarilor sunt probleme fundamentale.

Acest principiu este unul de baza al UE si a fost prima oara experimentat dupa al doilea razboi mondial prin programul Marshall. Pe baza acestui lucru se cofinanteaza cu pracadere proiecte care se bazeaza pe o strategie de dezvoltare durabila. Principiul acesta statueaza responsabilitatea si angajamentul comunitar al celor care primesc resurse pentru a implementa un comandament social in acord cu viziunea si misiunea asumata de comunitatea care furnizeaza aceste resurse. 
· O crestere globala, atractiva si durabila a intregii tari este posibila si necesara.

In cadrul acestui principiu vedem o strategie si politici de implementare care sa dezvolte economia eco-sociala de piata condusa de inovare in tara noastra. Acest aspect creaza noi oportunitati pentru toate comunitatile natiunii noastre, dar si un mediu in care noi si generatiile viitoare sa se simta confortabil. Angajamentul intregii tari si a comunitatilor care o compun este esentiala pentru implementarea oricarei strategii sau oricarui program. Si pentru ca, atat la noi cat si in alte tari comunitatile se diferentiaza prin particularitati locale, regionale sau de grup, este esential ca strategiile si programele sa fie corelate cu nevoile si aspiratiile lor.
· Durabilitatea este un viitor cu un potential extrem de ridicat sa genereze valoare adaugata.

Pietele cu conditii cadru adecvate sunt instrumente optime pentru dezvoltari de perspectiva. Acestea vor face natiunea noastra mult mai bogata, atat in resurse cat si in continut in intregul sau, decat sistemul nostru actual. Progresul tehnologic si organizarea adecvata a procesului de generare a valorii adaugate sunt chei pentru dezvoltare durabila. In acest sens, dezvoltarea durabila este un program global pentru mai multa economie sicrestere si un program de viitor cu un potential extrem de ridicat sa genereze valoare adaugata. In esenta, durabilitatea nu este doar pentru generatiile care vin ci si pentru cele care sunt deja acum. Confortul si sanatatea noastra se va reflecta si in generatiile viitoare. 
· Responsabilitate sociala pentru toti membri comunitatii

Suntem o natiune, si suntem responsabili fiecare din noi si comunitatile care o compun, de tot ceea ce se intampla bine si tot ceea ce se intampla rau cu fiecare din noi, cu fiecare comunitate care formeaza natiunea noastra si cu natiunea noastra. Suntem o comunitate mai mare in cadrul Uniunii Europene si suntem o comunitate a planetei. Oferim ceea ce suntem in stare si primim la randul nostru ceea ce meritam. Suntem responsabili fata de noi insine, suntem responsabili fata de comunitati si suntem responsabili fata de umanitate pentru ca nu putem exista in afara sa. Toti suntem responsabili de tot si de toate si de generatiile care vor veni.  
· Transparenta si etica in afaceri.

Lumea nu a progresat niciodata intr-un mediu de neincredere si viitor incert. Neincrederea in Romania, in mediul sau de afaceri si guvernantii sai ne-au adus multe prejudicii in istorie. Cu toate eforturile pe care natiunea noastra le-a depus de-a lungul timpului, suntem inca una din codasele Europei. Cu siguranta ca predictibilitatea comportamentului individual si organizational va aduce mai multa incredere din partea partenerilor nostri internationali, fie ei din Europa sau alta parte a lumii. De asemenea, prin transparenta si etica in afaceri, gradul de responsabilitate si angajament individual si organizational vor atinge culmi care sa asigure atractivitatea parteneriatelor cu Romania si prin aceasta sa impulsionam competitivitatea natiunii noastre printre cele mai dezvoltate natiuni din Europa si din lume.
Nota: Primele 5 principii sunt extrase din lucrarea Domnului Prof. Franz Josef RADEMACHER de la Universitatea din Ulm Germania, din lucrarile "Balance or Destruction" si "Global Marshall Plan", iar  ultimele doua sunt extrasa din cursurile de etica in afaceri la care am participat prin sponsorizarea "German Marshall Fund"  si US-Department of Commerce in anul 2002 la Washington. De asemenea, notiunea de economie eco-sociala de piata am extras-o din lucrarile mentionate ale distinsului Prof. Franz Josef RADEMACHER. 
1. Anexa nr.1: Raportul global al competitivitătii 2011-2012 

· Puncte tari pentru România:

· Locul 4 la nivelul scăzut al taxelor vamale.

· Locul 15 în ceea ce priveşte costurile de concediere.

· Locul 23 pentru rata ridicată de şcolarizare în sistemul universitar.

· Locul 36 din punct de vedere al gradului de protecţie pentru investitori.

· Locul 34, respectiv locul 40 la uşurinţa de a face afaceri, ca număr de proceduri, respectiv ca număr de zile necesare pentru a începe o afacere.

· Locul 42 la gradul de penetrare al conexiunii Internet în bandă largă. 

· Locul 45 la calitatea educației în domeniul științelor exacte. 

Din analiza punctelor tari ale Romaniei din cadrul raportului, se constata ca ele tin de avantaje comparative si nu de cele competitive. Desi ele pot rezolva probleme imediate, sunt in pericol sa se volatilizeze sau sa se perimeze la cea mai mica schimbare de paradigma mondiala sau de situatie regionala.

Taxele vamale ar putea sa creasca la nivelul negociat in cadrul WTO, daca guvernul ar dori sa foloseasca acest mijloc pentru a rezolva probleama deficitului bugetar pe aceasta cale, sau daca o industrie devine suficient de influenta pentru a solita protejarea sa pe piata autohtona. Ambele solutii nu pot aduce decat beneficii de scurta durata. De aceste amenintari, angajatorii sunt constienti, inducandu-le o atitudine rezervata si de prudenta. O astfel de atitudine nu este cu siguranta benefica nici pentru economia condusa de eficienta, si mai ales pentru economia condusa de inovare.

Costurile de concediere pot depinde si de salariile mici ale angajatilor, care pot arata de exemplu productivitatea scazuta a fortei de munca romanesti. De asemenea, aceste costuri nu scot in evidenta pierderile angajatorilor in fata proceselor pe care le pierd in mod constant in fata angajatilor si efectul de descurajare a angajarilor directe pe termen lung. Ar fi ca ascunderea gunoiului sub pres. Din pacate, din aceasta perspectiva, nici acest avantaj nu poate fi considerat ca suport real pentru economia condusa de inovare.

Rata ridicata de scolarizare in sistemul universitar poate fi ridicata la nivel mondial dar avem una din cele mai mici din UE. De asemenea, din ce in ce mai multi angajatori se plang de scazuta adecvare a curriculei universitare la cerintele si nevoile concrete ale pietei fortei de munca.

Gradul de protectie al investitorilor este ridicat dar numarul lor scade pe an ce trece. Acest lucru arata ca pentru a incuraja investitiile, nu este suficient ca doar o parte din lantul sau valoric sa fie competitiv, ci majoritatea elementelor sale.

Este foarte bine ca birocratia a scazut la infiintarea unei afaceri, dar din pacate numarul lor inca nu justifica masurile luate. Ar trebui alte masuri adiacente precum stabilitatea economica si a reglementarilor care sa convinga investitorii sa deschida noi afaceri.

Este foarte bine ca s-au facut investitii de calitate in banda larga pentru internet, dar ar trebui si alte investitii care sa creasca continutul autohton, numarul de servicii publice si private, gradul de sofisticare a utilizatorilor si capacitatea de  utilizarea de calitate a acestor mijloace de comunicare. Un grad mai ridicat de patrundere a agendei digitale europene ar fi cu siguranta un suport extraordinar pentru inovare.

Locul 45 la calitatea educatiei in domeniul stiintelor exacte arata mai mult ca suntem o tara in curs de dezvoltare care furnizeaza forta de munca pentru tarile dezvoltate. Aspectul pozitiv este ca ar putea fi o resursa foarte importanta pentru sustinerea inovarii din tara noastra.
· Vulnerabilităţi: 

· Locul 140 la gradul de transparenţă al procesului decizional de la nivel guvernamental.

· Locul 139 la calitatea infrastructurii, cele mai mari probleme fiind infrastructura rutieră (locul 137) şi infrastructura portuară (locul 128).

· Locul 137 pentru gradul de cooperare între angajat și angajator.

· Locul 135 pentru gradul de impozitare. 

· Locul 122 la eficiența cadrului legal în rezolvarea conflictelor. 

· Locul 116 la gradul de dezvoltare al clusterelor. 

· Locul 115 la disponibilitatea celor mai noi tehnologii.  

· Locul 115 la colaborarea dintre universități și mediul de afaceri în domeniul cercetare – dezvoltare.  

· Locul 104 la oferta de servicii financiare. 

· Locul 102 la gradul de sofisticare al afacerilor. 

· Locul 99 la calitatea instituțiilor. 

Daca la punctele tari am identificat in special avantaje comparative, care maine ar putea fi perimate in cazul vulnerabilitatilor situatia este foarte grava. Ele nu tin de masuri care pot fi luate rapid ci denota grave deficiente structurale, culturale, atitudinale si de coeziune sociala. Daca le analizam mai in profunzime ele denota o grava neincredere a tuturor in toti si o grija foarte scazuta fata de aproapele sau. Acest lucru este evident in majoritatea vulnerabilitatilor in afara de cele legate de gradul de impozitare si la gradul de sofisticare a afacerilor.

Calitatea institutiilor depinde de calitatea solicitata de beneficiarii serviciilor publice, pe care ar trebui sa le exprime prin vot si implicare in societatea civila. Deocamdata ne confruntam cu o redusa incredere a membrilor comunitatii noastre in serviciile publice si in general fata de institutiile publice, prezentand cu precadere o reactie critica decat o implicare in rezolvarea problemelor cu care se confrunta. Pentru a fi mai clar va prezint un exemplu. Discutam odata cu presedintele Colegiului Medicilor din Romania despre posibilitatea cooperari dintre industria electronica si software, pe care o reprezentam ca asociatie, si corpul medicilor si a institutiilor de sanatate din Romania. Propunerea Domnului Prof. Dr. Dop, Presedintele din acel moment a asociatiei mai sus mentionate a spus sa propunem noi ceva si ei vor lua in considerare sau nu ceea ce am propus. L-am intrebat pe distinsul profesor daca poate sa insanatoseasca vreun pacient fara sa discute cu el si sa-l consulte. Mi-a raspuns ca este exclus. La randul meu i-am spus ca noi recunoastem competentele lor, si nu dorim sa preluam responsabilitatile lor, dar ca nu vom putea rezolva nimic daca nu avem o comunicare intre noi pentru a ne intelege nevoile.

Gradul de sofisticare al afacerilor provine din mai multe cauze. Prima si cea mai importanta este istorica, faptul ca Romania, o lunga perioada de timp a fost izolata si inchisa fata de inovarea mondiala, dar cu preocupari serioase in domeniul educatiei tehnice. Combinate, cele doua elemente duc in mod logic la oportunitatea utilizata de marea majoritate a intreprinzatorilor de a nu oferi produse si servicii proprii, bazate pe competente si proprietate intelectuala interna, si pe un grad ridicat de sofisticare a lanturilor valorice, ci forta de munca ieftina inalt calificata, bazata pe cunostinte si abilitati si lant valoric simplu la limita necesara derularii acestui tip de afaceri. Lohn-ul si outsourcingul, desi incep sa aiba probleme din ce in ce mai mari, inca sunt vectorii principali ai investitiilor directe straine sau a modelelor de afaceri autohtone. Acest model de afaceri, cu oportunitati si beneficii imediate, oferind angajari si salarii mai mari, a descurajat afacerile cu un grad ridicat de inovare. Capitalul strans din acest tip de afaceri este in momentul de fata in mainile unor oameni care, in marea lor majoritate nu au preocupari sau nu au competenta de a dezvolta proprietate intelectuala romaneasca. Cei care au aceste competente, sunt in continuare marginalizati sau si-au valorificat competentele in afara granitelor tarii. A doua cauza este legata de calitatea institutiilor care nu au sofisticarea necesara pentru a crea nevoia de inovare autohtona. Acest vector a fost si este folosit cu succes de SUA si apoi de celelelte tari dezvoltate. Exemplele americane ca internetul, computerul, televiziunea in culori si multe altele abunda si beneficiem si noi astazi de eforturile acestor tari, dar profiturile apartin in continuare celor din urma. 

Oferta scazuta de servicii financiare este si ea de doua cauze. Prima este o problema culturala a capacitatii de asumare a responsabilitatii, sofisticarea necesara pentru utiliza aceste servicii si capacitatea redusa de impartasire a responsabilitatilor si profiturilor in cazul acestor tipuri de tranzactii. Acum cativa ani, am organizat un seminar pe tema "Venture Capital", la care, cu ajutorul ambasadei noastre la Bruxelles, am adus opt specialisti europeni in domeniu. Desi solicitat seminarul de membri asociatiei noastre, sala a fost aproape goala, iar implicarea aratata pe masura. Dezamagiti de rezultatele evenimentului, unul din experti mi-a spus ca daca s-ar fi oferit oportunitatea de a participa la un astfel de seminar, oferit gratis, celor din Bruxelles, ei ar fi rupt usa ca sa participe. Initiativele RAEF prin USAID si altele au esuat si ele. Unele fonduri au incercat sa gaseasca parteneri romani cu care sa infiinteze astfel de institutii in Romania. Rezultatele lor in Romania sunt modeste. Afirmatia lor este ca ar dori o implicare a capitalului autohton alaturi de ei pentru ca, daca acesta nu crede in piata locala, de ce ar avea ei incredere in ea? A doua cauza este legata de increderea scazuta a institutiilor bancare si a celor de stat in nivelul de responsabilitate peivind serviciile financiare sofisticate, drept pentru care nu dezvolta astfel de servicii sau le blocheaza prin masuri administrative silegislative.

Dupa cum am scris si in alte caiete de politici legate de invatamantul universitar, valoarea de piata a cercetarii universitare romanesti este aproape inexistenta. De asemenea gradul de incredere a mediului de afaceri si a altor parti interesate in calitatea resurselor umane educate de invatamantul universitar romanesc este foarte scazut. Deoarece atitudinile in general sunt reciproce, si mediul universitar are o foarte scazuta incredere in discernamantul partilor sale interesate. Deci ambele parti manifesta o reticenta ridicata una fata de cealalta, iar increderea, colaborarea si comunicarea reciproca sunt la un nivel foarte scazut. Sinergia triplei spirale este inexistenta.

Disponibilitatea celor mai noi tehnologii nu depinde decat de cerere si gradul sau de sofisticare. Nu am identificat bariere politice majore in calea noilor tehnologii spre Romania dar am identificat, asa cum arata si acest raport, un grad scazut al sofisticarii afacerilor din tara noastra si un grad scazut al sofisticarii achizitiilor publice.

Notiunea de cluster este mai dificila pentru ca presupune un grad ridicat de sofisticare, incredere si capacitate de cooperare si impartasire (sharing). Desi raportul Gallup din 2007 catre Comisia Europeana arata o situatie chiar infloritoare a dezvoltarii clusterelor in Romania, am avut indoiala ca cei care au furnizat datele si stiau despre ce se vorbeste. Mai recent la initiativa UE de a inregistra si monitoriza clusterele din uniune, tara noastra a inregistrat mai multe clustere decat toate tarile uniunii la un loc. Identificarea clusterelor din Romania se confunda cu identificarea concentrarilor de firme (gramezi de firme) si nu se au in vedere aspectele calitative si sinergetice care sunt incluse in definitia clusterelor. Este putin probabil sa vorbim de clustere reale sau competitive in Romania, atata timp cat colaborarea si increderea dintre mediul de afaceri si mediul universitar este asa de scazuta precum arata studiul la nivel mondial. De asemenea gradul de intelegere a autoritatilor locale si centrale a importantei si continutului unor clustere competitive in arealul lor de responsabilitate, nivelul lor scazut de responsabilitate sociala (vezi calitatea institutiilor) si neincrederea partilor interesate, nu poate conduce decat la o abordare defectuoasa si la frustrari (de genul: ar trebui definitii romanesti, sau ar trebui strainii sa tina cont de o abordare specifica romaneasca pentru ca atunci am iesi pe primul loc din lume).

La eficienta cadrului legal in rezolvarea conflictelor, nu pot spune decat ca, "cum e turcul si pistolul". Fuga endemica de responsabilitate (ca dracul de tamaie), o scazuta incredere in efectele sinergetice ale comunitatii si o scazuta incredere in sine conduc la foarte multe ambiguitati si abordari partizane care nu rezolva problemele si lasa conflictele deschise.

Gradul ridicat al impozitarilor din Romania este determinata de incapacitatea culturala (obedienta) a membrilor comunitatii tarii noastre  de a face fata comportamentului hegemonic al autoritatilor. De asemenea, gradul scazut de sofisticare si responsabilitate sociala a autoritatilor necesari pentru inovare sociala, sunt foarte scazuti. 

Gradul scazut de cooperare între angajat si angajator este determinat de modelele simple si brutale de afaceri cu care din pacate, atat angajat cat si angajatori sunt obisnuiti. Acest model de comportament, care s-a utilizat in toate tarile la inceputul secolului XX, a trecut neschimbat prin perioada comunista si s-a perpetuat, din cauza elementelor culturale ale populatiei si gradul de sofisticare a afacerilor, pana in zilele noastre. De ce n-ar fi "macho" angajatorii, daca angajatii asa doresc.

Infrastructura este oglinda oricarei natiuni, asa cum toaleta este oglinda familiei. Daca infrastructura este slaba, atunci si comunitatea nationala este slaba. Nu cunosc atat de putine rezultate cu atat de multe resurse alocate in nici una din tarile care ne inconjoara. Daca natiunii nu-i pasa, de ce le-ar pasa autoritatilor care sunt oglinda sa. Daca vrem sa schimbam ceva atunci trebuie sa ne schimbam pe noi si atitudinea noastra.

Si am ajuns la ultimul parametru al "Global Competitiveness Report". Este de fapt cel mai important parametru pentru ca sustine calitatea si competitivitatea tuturor celorlati parametri. Dupa aprerea mea, parametrul este incorect definit pentru ca reflecta efectul si nu cauza. De fapt parametrul vizat este etica in afaceri si componenta sa responsabilitatea sociala. Mentionez ca ma refer la responsabilitatea globala, adica fat de toate partile interesate, si nu la ceea ce se intelege in mod uzual ca responsabilitatea angajatorului fata de angajat. Acest parametru este determinat de cultura natiunii, de nivelul de responsabilitate pe care si-o poate asuma, de atitudinea fata de comunitate (individualism sau empatie) si de ceea ce este cel mai important, de gradul de incredere in sine si in aproapele din comunitatea din acre face parte. Asa cum ati vazut, toate aceste elemente apar in determinarea calitatii si competitivitatii tuturor parametrilor analizati anterior. Daca toate problemele ridicate la acest parametru analizat ar fi rezolvate la nivelul celor mai inalte standarde ale bunelor practici mondiale, atunci multi parametri analizati anterior s-ar rezolva sau s-ar imbunatati de la sine. Dac nu vrem sa intelegem, sau nu vrem sa tinem cont de noua paradigma lansata de eminentul Profesor Peter Drucker, ne va fi greu sa rezolvam problemele cu care ne confruntam si sa facem fata provocarilor noilor orizonturi.

Anexa nr. 2: Comparatii intarnationale: Provocari ale competitivitatii Romaniei la inceput de secol XXI in contextul trecerii la economia condusa de inovare:
Avantaje si potentiale avantaje nationale pentru trecerea la economia condusa de inovare (puncte tari):

1. Romania are al doilea potential agricol al Europei. Potentialul de a deveni lider european in inovare, cu competente in agricultura este foarte mare. Industria ICT, electronica si biotehnologii, si multe alte industrii legate de high tech, au capacitatea de a sustine competentele si competitivitatea acestei ramuri economice atat in UE precum si in intreaga lume. In aceeasi categorie se poate include silvicultura.

2. Industria lemnului si in special a mobilei, creaza acelas potential de inovare ca si agricultura, Romania fiind una din cele mai impadurite tari ale UE.

3. Industria ICT si-a demonstarat deja competentele in lumea larga. Aceasta industrie poate sta la baza inovarii pentru societatea informationala si societatea cunoasterii. 

4. Industria electronica, care la nivel mondial inglobeaza peste 40% din patentele lumii si-a demonstrat si ea competentele si competitivitaea globala, furnizand multe patente in Silicon Valey, pe baza carora s-au dezvoltat produse de rasunet mondial (ex. Prof. Samachisa care a creat patentul de baza pentru flash memory, pentru Skan Disc), poate si ea sa stea la baza dezvoltarii societaii cunoasterii si societatii informationale, si la baza competitivitatii multor altor industrii si servicii.

5.  Resursele umane, in special cele legate de inginerie sunt recunoscute la nivel mondial. Multi tineri, intr-un mediu de afaceri care sa le recunoasca competentele, au popentialul sa devina antreprenori care sa dezvolte firme mici si mijlocii inovative.

6. Multi cercetatori formati in Romania lucreaza in universitati si institute de cercetare din strainatate. Aceste competente formate la noi in tara, sunt o dovada vie ca exista potential de C&D puternic in tara noastra si multi oameni din aceasta categorie, aflati inca in tara, si cei care doresc sa se intoarca, ar putea constitui o baza puternica pentru cercetarea romaneasca si proprietatea intelectuala care poate fi valorificata atat in tara cat si in strainatate. Sunt multe tari mai mici, care practica acest tip de oferta comerciala cu succes (ex. Israel, Finlanda, California etc.).

7. Romania este o tara foarte deschisa pentru multicultura, cu exceptia zonei rurale care este puternic traditionalista. Aceasta capacitate de a intelege limba si cultura altor natiuni si etnii este un foarte mare avantaj si o garantie ca in foarte scurt timp isi poate insusi cultura inovarii si poate sa o sustina in fata intregii natiuni. 

8. Romanilor le plac lucrurile frumoase si incitante. Folosesc mai multe elemente dintr-un diapazon, decat fac alte natiuni. In arta, dar si in media sau moda, romanii cauta creatia. Multi intreprinzatori si-au dovedit talentul din cadrul organizatiilor lor in lumea intreaga si cererea in acest sens creste pe zi ce trece. Multiculturalismul manifest al natiei noastre este un suport extraordinar pentru creativitate si adecvarea sa cererii externe pentru ca oamenii inteleg usor nevoile semenilor lor din alte tari. Industriile creative si inovarea din acest domeniu au sanse foarte mari atat in viitorul apropiat cat si in perspectiva 2020.

9. Desi inca slab utilizata de Romania, dar substantial utilizata de tari dezvoltate, industria militara poate fi luata in aclcul ca vector al dezvoltarii economiei condusa de inovare.

10. Achizitiile publice sofisticate, a caror cerere va creste semnificativ in urmatorii ani daca se implementeaza aceasta strategie. Informatizarea autoritatilor publice, comunicatii de ultima ora, dar si serviciile publice de educatie, sanatate, securitate etc. Vor fi in curand vectori de dezvoltare a economiei condusa de inovare si a societatii cunoasterii.

11. Romania are  o penetrare al conexiunii Internet în bandă largă foarte buna, fiind cotata pe locul 42 din 140 de tari, conform raportului global al competitivitatii. Este un avantaj care trebuie completat cu continut si servicii autohtone pentru a creste atractivitatea sa. Firmele de ICT inovative, au o oportunitate deosebita in viitorul apropiat, in special prin focalizare pe aplicatiile mobile, atat pentru piata, cat si pentru e-government.

Provocari nationale pentru trecerea la economia condusa de inovare (puncte slabe sau slabiciuni):

1. Aproape o treime din populatia tarii traieste din agricultura de subzistenta. Cu alte cuvinte, traieste in evul mediu. Este un balast si un handicap pe care majoritatea tarilor europene le-au depasit. Este extrem de dificil sa facem saltul catre economia condusa de inovare, fara sa rezolvam problema acestor comunitati.

2. Capacitatea antreprenoriala a natiunii noastre este sub jumatatea mediei europene. Acest lucru ne expune foarte tare mai ales in perioadele de criza.

3. Economia nationala se orienteaza dupa oportunitati si nu avem o viziune puternica care sa ne ghideze actiunile. Aceasta stre se datoreaza in primul rand coeziunii scazute a comunitatilor natiunii noastre in general si a comunitatilor de afaceri in general. 

4. Oferta comerciala preponderenta din Romania se bazeaza pe resursele umane calificate si ieftine, si cunostinte. Competentele, care sunt baza economiei conduse de inovare sunt foarte putin prezente. Oportunitatea cea mai importanta exploatata de intreprinzatorii romani atat pe piata interna cat si cea externa este vinderea de forta de munca ieftina. Acest avantaj se erodeaza sau mentine tara noastra in calitatea sa actuala de urmaritor, fara sanse de a intra in economia condusa de inovare sau de a accede la concertul tarilor dezvoltate.  

5. Nivelul de sofisticare a achizitiilor publice si a pietei romanesti, ca vector de stimulare a inovarii, este foarte scazut. Pe fondul acesta, gradul de sofisticare a firmelor este dicatat in primul rand de gradul de sofisticare a pietelor globale. 

6. Majoritatea intreprinzatorilor de succes din Romania sunt de ocazie si nu de vocatie. IMMurile inovative sunt sufocate de aceasta stare.

7. Cultura antreprenoriala este mult ramasa in urma. Majoritatea intreprinzatorilor nu simt si nu cunosc vocatia unei intreprinderi de a rezolva problemele comunitatii si ca factor de organizare a resurselor umane in sensul rezolvarii acestor probleme.

8. Scoala romaneasca, desi bogata in continut, nu este proiectata sa rezolve problemele natiunii noastre. Scoala nu este adecvata cerintelor reale ale economiei nationale.

9. Cultura nationala este deficitara in ceea ce priveste actiunea in comunitate si responsabilitatea sociala in sens larg. Nivelul de incredere in sine si in cadrul comunitatilor este in general foarte scazut. In general, nivelul de incredere reciproca este foarte scazuta. Angajamentul, atitudinea si responsabilitatea in cadrul comunitatilor sunt foarte scazuti.

10. Nucleele de coeziune, sinergie si suport sunt preocupari marginale in cadrul natiunii noastre. Fara ele, este greu de presupus ca vom putea face pasul catre economia condusa de inovare.

11. Conform European Innovation Scorboard, Romania se afla in mod constant pe ultimele locuri. Avand o capacitate redusa de transfer tehnologic si valorificare pe piata a rezultatelor cercetarii autohtone, desi nu exista date asupra sa, ponderea aportului inovarii in PIB, poate fi estimata la sub 10%.

12. Gradul de valorificare pe piata interna sau externa a rezultatelor cercetarii autohtone este aproape inexistenta. Chiar si cele care se dezvolta in cadrul IMMurilor inovative, sunt valorificate in tari dezvoltate, cu valoare adaugata scazuta din cauza imaginii deficitare si a lantului valoric de promovare subdezvoltat.

13. Desi cu traditie si un continut foarte bogat, invatamantul romanesc in general si cel universitar in particular, nu sunt pregatite sa faca fata nici provocarilor invatamantului de masa si invatamantului pe toata durata vietii, cat si provocarilor legate de adecvarea la nevoile angajatorilor.

14. Cercetarea universitara, care in tarile dezvoltate este motorul inovarii, este incapabila sa creeze rezultate care sa fie rapid valorificate pe piata.

15. Reteaua de institute de cercetare dezvoltare autohtona, ca din pacate in multe state din centrul si estul Europei, este sustinuta de o strategie a supravietuirii si nu de competitivitate, nereusind nici ea sa creeze rezultate care sa fie rapid valorificate pe piata.

16. Daca nu vom putea creste increderea tinerilor in puterea tarii noastre de a oferi conditii corespunzatoare afirmarii lor si cresterea competentelor si competitivitatii lor, fenomenul de brain drain se va accentua.

17. Societatea noastra imbatraneste si multi tineri pleaca din tara noastra. Este destul de greu sa construiesti economia condusa de inovare si societatea cunoasterii cu generatiile care nu mai aspira la ele si le este straina,  si cu un tineret a carei esenta si leadership ne paraseste tara. 

Oportunitati ale economiei globale condusa de inovare:

1. Prin resursele sale umane bine educate si cunostintele deosebite dovedite in intreaga lume, si cu cultura profund analitica, care impreuna pot sta la baza competentelor viitoare, Romania are sansa sa devina un furnizor de proprietate intelectuala si transfer tehnologic, care sa fie valorificata pe piata internationala, din ce in ce mai solicitanta. Sunt tari, precum Israel si Finlanda, care creaza peste 40% din PIB din valorificarea proprietatii intelectuale prin transfer tehnologic, spinoff si spinout, si nu prin productie sensibila la economia de scala. Aceasta oportunitate este foarte adecvata atat culturii antreprenoriale romanesti, cat si structurii intreprinderilor din Romania si culturii nationale.

2. Prin trecerea in scurt timp a multor tari cu populatii foarte mari la economia condusa de inovare (ex. China, tarile BRIC, etc.), cererea de tehnologie si utilizarea inovarii deschise (open innovation), vor lua o amploare fara precedent.

3. Romania este situata geografic intr-un loc care ar putea deveni relativ in scurt timp centrul logistic pentru majoritatea tarilor din centrul si estul Europei. Aceasta stare este intarita si de faptul ca este o tara riverana a Dunarii, pe cursul sau cel mai important, si care este cel mai mare fluviu al Europei care leaga aceste tari, majoritatea neavand iesire directa la mare. 

4. Apartenenta la UE si efectele integrarii intr-o zona foarte dezvoltata cu apetenta si angajament foarte mare fata de economia condusa de inovare si societatea cunoasterii, vor intari efectele sinergetice cu aceasta regiune si transferul de bune practici intre tarile membre.

5. Ca membra UE, Romania beneficiaza pe langa accesul nerestrictionat la cea mai mare si mai competitiva piata a Europei si din lume, si de fondurile de cercetare si coeziune ale UE, avand la dispozitie mai multe resurse decat ar putea sa dispuna singura. Romania poate sa beneficieze si de programele speciale adresate regiunii sud est Europene si de programele legate de strategia Dunari;

6. Ca tara cu cea mai mare populatie din aceasta parte a UE, dispunand de cele mai mari resurse din zona, Romania are potentialul, si poate si trebuie sa devina lider al regiunii; 

7. Globalizarea economiei condusa de inovare si a societatii cunoasterii deschide perspective fara precedent in concordanta cu resursele naturale si cele umane de care dispune tara noastra.

Provocari ale globalizarii economiei conduse de inovare (amenintari):

1. Programul 2020 al Chinei prevede ca 60% din PIB-ul tarii sa fie generat de inovare (aproape 20% din populatia lumii);

2. Desi nu la fel de ambitios, programul 2020 al Indiei va adauga mai multe sute de milioane de oameni in economia condusa de inovare;

3. Primele semne ale emergentei Africii sunt deja vizibile prin hub-uri de high tech din Ruanda si Africa de Nord;

4. Majoritatea guvernelor centrale si locale isi vor asuma responsabilitatea sustinerii si dezvoltarii inovarii in cadrul comunitatilor pe care le reprezinta;

5. Toate guvernele locale, nationale si transfrontaliere, impreuna cu comunitatile pe care le reprezinta isi vor asuma responsabilitatea calitatii si competitivitatii educatiei generatiilor care vin si a celor care sunt deja maturi. Educatia superioara (tertiara) si educatia pe toata durata vietii vor avea un caracter de masa;

6. In societatea condusa de inovare se vor utiliza toate formele de inteligenta umana cunoscute si cele care vor fi descoperite in viitor;

7. Mobilitatea oamenilor, in permanenta crestere, va generaliza efectele globalizarii;

8. Peste unul sau doua decenii, populatia lumii va trai intr-un mediu globalizat in care etica va juca un rol esential (armonizarea comportamentelor si atitudinilor, nu se va putea realiza fara valori comune si o responsabilitate etica mai ridicata);

9. Dezvoltarea durabila, care sa nu afecteze confortul si viata generatiilor care vor veni, vor fi la baza strategiilor de dezvoltare locale, nationale si transfrontaliere;

Anexa nr. 3: Referinta ARIES
                                                                MISIUNEA ARIES
· Sa promoveze si sa protejeze interesele profesionale si comerciale ale comunitatii de afaceri a industriei electronice si software din Romania si sa sustina si sa intareasca autoritatea sa profesionala si prestigiul sau social;
· Sa dezvolte servicii competitive in beneficiul membrilor sai;
· Sa sprijine si sa dezvolte comunitatea tarii noastre.
Valori centrale:

· Cresterea coeziunii si sinergiei comunitatii industriei electronice si software din Romania. 

· Cresterea lantului valoric al industriei electronice si software din Romania, competittiv in toata lumea.

· Profit pentru membrii nostri, dar profit din munca de care sa beneficieze natiunea noastra si umanitatea

· Onestitate, integritate si conduita etica

CREZUL NOSTRU

· ARIES este forta si imaginea industriei electronice si software din Romania.

· Competitivitatea industriei electronice si software din Romania este cea mai mare responsabilitate a noastra.

· Imaginea organizatiei noastre este asigurata de competitivitatea serviciilor oferite membrilor nostri si conduita etica.

· Imaginea organizatiei noastre este puterea noastra de negociere.

· Noi credem in importanta strategica si sociala a industriei electronice si software.

· Noi credem ca industria electronica si software este un suport sine qua non al performantelor si calitatii oricarei economii moderne.

· Suntem convinsi ca industria electronica si software ofera o baza reala si efectiva pentru asigurarea si cresterea calitatii, productivitatii si competitivitatii oricarei natiuni, si pentru asigurarea si cresterea standardelor de viata ale oricarui individ.

· Suntem convinsi ca numai impreuna, prin organizatia noastra ARIES, putem promova si impune performantele si calitatea solicitate de natiunea noastra si la nivel individual. 

· Noi credem in scoala care ne-a format, noi credem in dascalii nostri si in noile generatii pe care le pregatesc.

· Noi credem in sansa industriei electronice si software din Romania si suntem hotarati sa gasim si sa utilizam toate mijloacele posibile si necesare pentru transformarea sa in realitate.

· Noi credem in capacitatea sinergetica a organizatiei noastre.

· Noi credem in vitorul nostru.

Viziunea  Centrala a ARIES

Scopul ARIES:

 Sa spargem barierele din calea competitivitatii noastre 

Viitorul previzionat:

Sa devenim cea mai cunoscuta si influenta industrie a Romaniei in beneficiul membrilor nostri si pentru schimbarea imaginii competitivitatii natiunii noastre in lume.

VIZIUNE PENTRU RASPUNDEREA SOCIALA CORPORATISTA
O lume deschisa, etica si prietenoasa prin cunoastere si comunicare si o industrie nationala de elctronica si software, capabila sa sustina competitivitatea Romaniei printre cele mai dezvoltate natiuni ale lumii.

CODUL ETIC AL ARIES

Noi, membrii ARIES, in semn de recunoastere a importantei tehnologiilor noastre si activitatilor noastre comerciale in influentarea calitatea vietii in lume si a competitivitatii natiunii noastre, si acceptand obligatia personala fata de activitatile noastre profesionale si comerciale, membrii sai, ne angajam cu cea mai inalta conduita etica si profesionala si suntem de acord:

1. sa acceptam responsabilitatea imaginii si competitivitatii industriei electronice si software din Romania in lume;

2. sa acceptam responsabilitatea luarii deciziilor de inginerie si comert compatibile cu siguranta, sanatatea si bunastarea publicului si mediului nostru de afaceri, si sa dezvaluim imediat factorii care ar pune publicul, mediul sau reputatia noastra in pericol;

3. sa evitam conflictele de interes reale sau posibile si sa le tratam in conformitate cu acest cod etic si cu regulile organizatiei noastre, si sa le dezvaluim atunci cand ele exista;

4. sa respingem orice forma de mita si coruptie;

5. sa imbunatatim intelegerea tehnologiilor noastre, aplicarea lor corespunzatoare si consecintele posibile;

6. sa mentinem si sa imbunatatim competenta noastra tehnica si comerciala si sa ne asumam sarcini tehnologice pentru altii numai daca suntem calificati prin training sau experienta, sau dupa dezvaluirea limitarilor lor pertinente;

7. sa tratam corect toate persoanele si organizatiile indiferent de factori precum rasa, religie, sex, handicap, varsta, originea nationala sau marime;

8. sa evitam pagubirea celorlalti, a proprietatii lor, reputatiei sau a locului de munca prin actiuni rau intentionate sau false;

9. sa ne asistam membrii si comunitatea de afaceri in dezvoltarea lor comercial-profesionala si sa-i sustinem in concordanta cu acest cod etic;

10. sa asistam si sa influentam sectorul public in dezvoltarea guvernarii si sa-i sustinem in concordanta cu acest cod etic.

